| **Gediminas Paviržis** |
| --- |
| Gimė | 1941 m. sausio 21 d.Vilnius |
| Mirė | 2022 m. rugsėjo 27 d. (81 metai)Rokantiškių kapinėse |
| Sutuoktinis (-ė) | Elena |
| Vaikai | Jolanta, Asta |
| Vilniaus meras |
| Ėjo pareigas | 2003 – 2003 |
| Ankstesnis | Artūras Zuokas |
| Vėlesnis | Artūras Zuokas |
|  |
| Veikla | inžinierius kelininkas, politinis bei visuomenės veikėjas |
| Partija | Lietuvos socialdemokratų partija |
|  |
| Išsilavinimas | 1963 m. Kauno politechnikos institutas |

**Gediminas Adolfas Paviržis** (1941 m. sausio 21 d. Vilniuje – 2022 m. rugsėjo 27 d.) – inžinierius kelininkas, Lietuvos, Vilniaus miesto ir rajono politinis bei visuomenės veikėjas.

Biografija
----------

1947–1951 m. mokėsi Kauno raj. Užmiškių pradžios mokykloje, 1951–1954 m. Kauno 8–oje septynmetėje mokykloje, 1954–1958 m. Kauno 8–oje vidurinėje mokykloje, 1958–1963 m. studijavo Kauno politechnikos institute, inžinierius kelininkas. 1987–1990 m. mokėsi Vilniaus aukštojoje partinėje mokykloje.

1963–1967 m. Vilniaus autokelių valdybos, Vilniaus Kelių statybos valdybos darbų vykdytojas, 1967–1969 m. Vilniaus kelių eksploatavimo ruožo vyr. inžinierius, 1969–1974 m. Vilniaus autokelių valdybos vyr. inžinierius, 1974–1977 m. viršininkas. 1977–1982 m. Vilniaus Tarybų rajono Vykdomojo komiteto pirmininko pavaduotojas, 1982–1986 m. LKP Vilniaus miesto komiteto Statybos ir miesto ūkio skyriaus vedėjas, 1986–1990 m. Vilniaus miesto vykdomojo komiteto Komunalinio skyriaus vedėjas, 1990–1991 m. Vyriausybės patarėjas. 1991–1992 m. konsultacinės firmos „Helper" savininkas, Laisvųjų profsąjungų konfederacijos konsultantas. 1992–1996 m. Seimo narys, Sveikatos, socialinių reikalų ir darbo komiteto pirmininkas. 1997–1998 m. AB „Achema" konsultantas, 1999–2001 m. UAB „RBS Projektas" projektų vadovas. 2001–2003 m. Vilniaus apskrities viršininkas. 2003 m. Vilniaus miesto savivaldybės meras, 2003–2007 m. mero pavaduotojas. 2008 m. UAB „Ūkio banko investicinė grupė" projektų vadovas.

1975–1977 m. Vilniaus rajono darbo žmonių deputatų tarybos, 1977–1987 m. Vilniaus miesto tarybos deputatas. 1997–2007 m. Vilniaus miesto savivaldybės tarybos narys. 2007–2015 m. Vilniaus rajono savivaldybės tarybos narys.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Vilniaus skyriaus narys. Nuo 2001 m. LSDP tarybos narys.

Kinologų draugijos bei Medžiotojų ir žvejų draugijos narys. 2005–2010 m. Lietuvos šachmatų federacijos prezidentas. Pirmas po Nepriklausomybės atkūrimo Lietuvos šachmatų federacijos prezidentas, perrinktas antrai kadencijai (2007 m.).

Žmona Elena. Dukros Jolanta, Asta.

Šaltiniai
---------

1. ↑  Mirė 1992–1996 metų kadencijos Seimo narys Gediminas Adolfas Paviržis. lrs.lt. 2022-09-27. Nuoroda tikrinta 2022-09-27.
2. ↑  LŽinios[neveikianti nuoroda]
3. ↑  2011 m. Lietuvos savivaldybių tarybų rinkimai Archyvuota kopija 2011-04-12 iš Wayback Machine projekto.
4. ↑  Lietuvos šachmatų federacijos prezidentu antrai kadencijai perrinktas Gediminas Paviržis


| Politinis postas |
| --- |
| Prieš tai:**Artūras Zuokas** | **Vilniaus miesto meras**2003 | Po to:**Artūras Zuokas** |

|  |  |  |  |  |  |
| --- | --- | --- | --- | --- | --- |
| 

| Ž • A • RLietuva Lietuvos šachmatų federacijos prezidentai |
| --- |
|  |
| Prezidentai nuo 1990 m. | 
Algirdas Jurgis Bajarkevičius (1990–) · Gediminas Miškinis · Kęstutis Skrebys (1998–1999) · Česlovas Juršėnas (1999–2002) ·  Julius Sabatauskas (2002–2005) · Gediminas Paviržis (2005–2010) · Jonas Sidabras (2010–2011) · Jonas Viesulas (2011–2012) · Aleksandr Černov (2012–2019) · Gytis Kaminskas (2019–) |  |

 |